हिन्दू वर्ण व्यवस्था
वर्ण (संस्कृत: वर्ण), के कई अर्थ होते हैं, जैसे प्रकार, रंग या वर्ग। निरुक्त के वर्णो वृणोते: सूत्र के अनुसार 'वर्ण' वह है, जिसका गुणानुसार परखकर वरण किया जाए। इसका उपयोग व्यक्तियों को संदर्भित करने के लिए किया जाता है। सनातन ग्रंथों में जैसे मनुस्मृति में मनुष्यों के इन चार वर्णों के लिए निम्नलिखित व्यवसाय सुझाए गए हैं: ब्राह्मण: पुजारी, पुरोहित, विद्वान ,शिल्पी ,शिक्षक। क्षत्रिय: राजा, शासक, योद्धा, सैनिक। वैश्य: व्यापारी,दुकानदार, साहूकार। शूद्र: सेवा प्रदाता , कृषि, पशुपालन आदि श्रमिक कार्य। समुदाय जो चार वर्णों या वर्गों में से एक से संबंधित थे, उन्हें सवर्ण कहा जाता था, जो लोग किसी वर्ण से संबंध नहीं रखते थे, उन्हें अवर्ण कहा जाता था। ऋग्वेद के पुरुष सूक्त पद्य में भी इन वर्णों का जिक्र है। ऋग्वेद मंडल 10 सूक्त 90 ऋचा 13- ब्राह्मणोऽस्य मुखामासीद्बाहू राजन्य: कृत: @ ऊरू तदस्य यद्वैश्यः पद्भ्यां शूद्रोऽजायत